Waray-Waray News: Ngaran ni PGMA an Nautical Highway han nasud
Manila (10 February) -- Kahingaranan ni President Gloria Macapagal-Arroyo an marig-on nga aragiaanan ha pagbiyahe ha dagat ha bug-os nga nasud, ug amo ine an usa han iya mag-upay nga karikohan nga ipapapanunod han mga Pilipino.
Amo ine an pahayag ni Oscar Sevilla, general manager han Philippine Ports Authority (PPA) ha Batangas City.
Sumala kan Sevilla, an SRNH in nagsusumpay han Luzon, Visayas, ug Mindanao pinaagi han western seaboard. Iginsusumpay gihapon an Manila ug han Dipolog City ha Mindanao, Biliran ha Leyte ngadto Surigao City, ug Bicol ngan Cagayan de Oro.
Ine daw nga mga pier in importante ha pagpatubo han nasud.
Hadto pa man ginkikita-kita na ine nga "highway of the sea," nga nakompone hin 919-ka-kilometro hin kalsada ug 137-ka nautical mile hin kadagatan. Ine daw nga kahiwadnan in nagsusurumpay han mga inprastraktura ha mga merkado ha Luzon ngadto ha mga umhanon ha Mindanao.
Ine daw daman nga kadadlanan in nakaka menus han pasahe han mga biyahero hin 37 percent ngadto 43 percent ug 24 percent ngadto 34 percent para han mga kargamento, ngan napapahalipot an oras han pagbiyahe hin 10 ngadto 12 oras.
Tungod daw hine, nagsering hi Sevilla nga sigi-sigi it mga nagbibiyahe ha mga probinsya tikadto ha mga syodad han nasud kay nadoble ine tikang 2.6-M han 2001 nahingadto na ha 4.9-M han 2009. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn war_Latn